Gordianus I
Marcus Antonius Gordianus Sempronianus Romanus Africanus (n. 159 – 12. huhtikuuta 238), usein Gordianus I, oli Rooman keisari vuonna 238. Hän oli keisari Gordianus II:n isä ja keisari Gordianus III:n äidinisä. Hän toimi keisarina noin kolme viikkoa. Hän teki itsemurhan kuultuaan, että oli häviämässä Karthagossa ja että hänen poikansa Gordianus II oli kuollut.
Benedictus I
Benedictus I oli paavi 2. kesäkuuta 575 – 30. heinäkuuta 579, eli hän hallitsi yli neljä vuotta. Hänen syntymäkaupunkiaan tai -vuottaan ei tiedetä. Kuolinpaikka oli Rooma. Benedictuksen aikana Roomaa koettelivat langobardien hyökkäykset ja nälänhätä.